## KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2017. február 3–i rendkívüli ülésére)

**TÁRGY: A 4. SZÁMÚ FELNŐTT FOGORVOSI KÖRZET MŰKÖDTETÉSÉRŐL SZÓLÓ 157/2016. SZÁMÚ KÉPVISELŐ-TESTÜLETI HATÁROZAT MÓDOSÍTÁSA**

A Képviselő-testület a 157/2016. számú határozata szerint egyetértett azzal, hogy 2016. december 1. napjától a 4. számú felnőtt fogorvosi körzetet –– legfeljebb a 4. számú felnőtt fogorvosi körzet működtetéséhez szükséges praxisjogot engedélyező határozat jogerőre emelkedésének napjáig - az Egészségügyi, Gyermekjóléti és Szociális Intézmény (6200 Kiskőrös, Árpád u. 8.) működtesse.

2016. december 1. napjától Dr. Kelemen Veronika és Dr. Szilágyi Sándor fogszakorvosok látták el helyettesítéssel a 4. számú felnőtt fogorvosi körzet fogorvosi feladatait.

Dr. Kelemen Veronika fogszakorvos jelezte, hogy 2017. február 28. napjáig tudja a helyettesítési feladatokat ellátni. Dr. Szilágyi Sándor fogszakorvos úgy nyilatkozott, hogy 2017. március 1. napjától vállalja a 4. számú fogorvosi körzet helyettesítéssel történő ellátását.

A fentiek alapján a folyamatos betegellátás érdekében javaslom, hogy a Képviselő-testület a határozat-tervezet szerint döntsön.

**Kiskőrös, 2017. február 1.**

**Domonyi László sk.**

**polgármester**

### HATÁROZAT-TERVEZET

A Képviselő-testület a 157/2016. sz. Képviselő-testületi határozat 7. pontját az alábbiak szerint módosítja:

„7. felkéri az Egészségügyi, Gyermekjóléti és Szociális Intézmény vezetőjét, hogy a 4. számú felnőtt fogorvosi körzet helyettesítéssel történő működtetéséhez a szükséges engedélyeket szerezze be és a helyettesítést ellátó fogorvossal –Dr. Szilágyi Sándor fogszakorvossal - a feladat ellátása tárgyában a feladat-ellátási megállapodást kösse meg.

**Felelős:** polgármester, Egészségügyi, Gyermekjóléti és Szociális Intézmény vezetője

**Határidő:** azonnal

Ennek megfelelően a 157/2016. sz. Képv. test. határozat, a módosításokkal egységes szerkezetben, a következőket tartalmazza:

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata és a „Dentiván” Fogorvosi Ellátást Szolgáltató Korlátolt Felelősségű Társaság ügyvezetője Dr. Pataricza Iván fogszakorvos között 2002. január 28. napján létrejött, 1347/2002. számú megbízási szerződés 2016. november 30. napjával, közös megegyezéssel megszüntetésre kerüljön.
2. felhatalmazza a polgármestert a határozat 1. számú melléklete szerinti szerződés aláírására.

**Felelős:** polgármester

**Határidő:** azonnal

1. a kiskőrösi 4. számú felnőtt fogorvosi körzet fogászati feladatainak ellátására - a határozat 2. számú melléklete szerinti tartalommal - pályázatot ír ki.
2. felhatalmazza a polgármestert a szükséges intézkedések megtételére.

**Felelős:** polgármester

**Határidő:** 2016. november 1.

1. felhatalmazza az Egészségügyi és Szociálpolitikai Bizottságot a pályázók meghallgatására és a pályázatok véleményezésére.

**Felelős:** Egészségügyi és Szociálpolitikai Bizottság

**Határidő:** pályázatok beérkezését követő 30 napon belül

1. egyetért azzal, hogy 2016. december 1. napjától a 4. számú felnőtt fogorvosi körzetet – legfeljebb a 4. számú felnőtt fogorvosi körzet működtetéséhez szükséges praxisjogot engedélyező határozat jogerőre emelkedésének napjáig - az Egészségügyi, Gyermekjóléti és Szociális Intézmény (6200 Kiskőrös, Árpád u. 8.) működtesse.
2. felkéri az Egészségügyi, Gyermekjóléti és Szociális Intézmény vezetőjét, hogy a 4. számú felnőtt fogorvosi körzet helyettesítéssel történő működtetéséhez a szükséges engedélyeket szerezze be és a helyettesítést ellátó fogorvossal –Dr. Szilágyi Sándor fogszakorvossal - a feladat ellátása tárgyában a feladat-ellátási megállapodást kösse meg.

**Felelős:** polgármester, Egészségügyi, Gyermekjóléti és Szociális Intézmény vezetője

**Határidő:** azonnal